Бобрык, якая таксама з’яўляецца левым прытокам Прыпяці, працякае яна ў Ганцавіцкім, Пінскім і Лунінецкім раёнах. Назва зыходзіць, верагодна, ад месца засялення „баброў“. Бобрык з’яўляецца натуральнай мяжой паміж Лунінецкім і Пінскім раёнамі. Выцякае з балоцістай мясцовасці. У 1976 годзе на Бобрыку ў Пінскім раёне створана вадасховішча „Пагост“, плошча — 1,62 км2, глыбіня — 5,4 м, дамба-плаціна — 16,2 км.